Държавен вестник, бр. 5, 2011 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  5
7. Проверка на произхода на стоки, напри­
мер оръжия, моторни превозни средства и 
плавателни съдове, включително и запитвания 
за проследяване на каналите за продажба.
8. Предоставяне на информация от поли­
цейските бази данни, както и информация от 
официални бази данни, които са обществено 
достъпни.
9. Предоставяне на информация относно 
наркотични вещества, прекурсори, оръжия 
и взривни вещества, както и информация 
относно подправка на парични знаци и други 
ценни книжа.
10. Предоставяне на информация относно 
практическото изпълнение на мерките, свърза­
ни с трансгранично наблюдение, преследване 
по горещи следи и контролирани доставки.
11. Сравняване на следи от извършено 
престъпление.
12. Предоставяне на информация относно 
незаконна миграция, международна закрила 
и трафик на хора.
13. Обмен на информация за финансиране 
на тероризъм.
(3) Ако замоленият орган не е компетен­
тен да разгледа молбата, той я препраща на 
съответния компетентен орган. Същото важи 
и когато компетентният орган е орган на съ­
дебната власт. Замоленият орган информира 
молещия орган за препращането на молбата, 
а компетентният да разгледа молбата орган 
предоставя отговора директно на молещия 
орган.
(4) Молбите на органите по реда на ал. 1 
и 2 се изпращат чрез компетентните органи 
на страните, посочени в чл. 2.
Р а з д е л  I I I
СПЕЦИАЛНИ ФОРМИ НА СЪТРУДНИ­
ЧЕСТВО
Член 6 
Трансгранично наблюдение
(1) Служителите на органите на едната 
страна, които в хода на разследване наблю­
дават в своята страна предполагаем участник 
в престъпление, за което може да се поиска 
екстрадиция, или лице, за което съществуват 
сериозни основания да се приеме, че ще до­
принесе за установяване на самоличността 
или местонахождението на такъв участник, 
получават разрешение да продължат наблю­
дението си на територията на държавата на 
другата страна, когато последната е допуснала 
трансгранично наблюдение в отговор на молба 
за правна помощ, изпратена предварително. 
(2) Молбата за съдействие се подава по 
образец, договорена от компетентните органи 
и подадена чрез тях. 
(3) Молбата за съдействие се подава до 
Върховната касационна прокуратура на Репуб­
лика България и Прокуратурата в Република 
Естония. Молбата включва цялата релевантна 
информация по случая. Съгласието, дадено 
от компетентните органи на страните, може 
да е придружено от условия. 
(4) При поискване наблюдението може да 
се повери на служителите на органите на 
страната, на чиято държавна територия се 
извършва наблюдението.
(5) В случай на неотложно трансгранично 
наблюдение на лице, за което се предполага, 
че е извършило някое от престъпленията, 
посочени в ал. 7, се спазват следните условия:
1. Върховната касационна прокуратура 
на Република България и Прокуратурата в 
Република Естония, както и компетентните 
органи на замолената страна трябва незабавно 
по време на наблюдението да бъдат уведоме­
ни за пресичането на границата (ГКПП на 
летището).
2. Незабавно се подава молба за съдействие 
по реда на ал. 3, придружена с мотиви, които 
обосновават пресичането на границата без 
предварително разрешение.
Наблюдението се прекратява незабавно, 
ако страната, на чиято държавна територия 
се провежда то, поиска това след уведомле­
нието по т. 1 или молбата по т. 2 или ако не 
е получено разрешение в срок пет часа след 
пресичане на границата. 
(6) Наблюдението по ал. 1 и 5 се осъщест­
вява само при следните общи условия: 
1. Служителите, които извършват наблю­
дението, трябва да спазват разпоредбите на 
този член и законодателството на страната, на 
чиято държавна територия действат. Те трябва 
да изпълняват указанията на компетентните 
органи на страната, на чиято територия се 
извършва наблюдението.
2. С изключение на случаите по ал. 5 в 
хода на наблюдението служителите носят 
документ, който удостоверява, че е дадено 
разрешение за наблюдение.
3. Служителите, които извършват наблю­
дението, по всяко време трябва да бъдат в 
състояние да представят доказателство, че 
действат в служебно качество. Органите на 
страните взаимно си предоставят информа­
ция относно вида на съответните документи, 
удостоверяващи горното.
4. Служителите, които извършват на­
блюдението, могат да носят служебното си 
оръжие в хода на наблюдението, освен ако 
замоленият орган по ал. 3 изрично е решил 
друго. Използването на оръжието е разрешено 
само при законна самоотбрана или заплаха 
за човешки живот.
5. Забранено е влизането в частни жилища 
и в места, до които няма обществен достъп.